Εμείς κι Εμείς

Εμείς κι Εμείς είναι ο τίτλος μιας κωμικής τηλεοπτικής σειράς που προβλήθηκε από τους τηλεοπτικούς δέκτες του Mega τις σεζόν 1994–1998. Δημιουργοί της σειράς ήταν ο Πάνος Αμαραντίδης και ο Σπύρος Μεταλληνός, και ως επίκεντρο της είχε τη ζωή μιας παρέας ανθρώπων με διαφορετικούς χαρακτήρες, στη τέταρτη δεκαετία της ζωής τους, οι οποίοι ζουν στην ίδια πολυκατοικία στη περιοχή του Μετς. Η σειρά γνώρισε μεγάλη επιτυχία, γι' αυτό και διήρκεσε τέσσερα χρόνια, και έκτοτε επαναπροβάλλεται συχνά σε επανάληψη από τον σταθμό. Αξιοσημείωτο είναι και το γεγονός ότι ο τίτλος του πρώτου και του τελευταίου επεισοδίου ήταν ο ίδιος.

 Επισκόπηση σειράς 
ΚύκλοςΕπεισόδιαΑ' ΠροβολήΠρεμιέραΦινάλε13815 Σεπτεμβρίου 199427 Ιουνίου 19952326 Οκτωβρίου 19957 Ιουνίου 19963354 Οκτωβρίου 199627 Ιουνίου 199743410 Οκτωβρίου 199726 Ιουνίου 1998
 Πλοκή 
Στο ισόγειο μιας πολυκατοικίας, στη περιοχή του Μετς, ζει ο Στέλιος Δαμίγος (Στέλιος Παύλου) που είναι ηλεκτρολόγος αυτοκινήτων με τη σύζυγο του, τη Μαρία Θεοφάνους-Δαμίγου (Μαρία Φιλίππου) που είναι ιδιοκτήτρια του κτιρίου και φιλόλογος με καταγωγή από τη Κύπρο. Στον επάνω όροφο, σε ένα δυάρι, μένει η Σμαράγδα Λαζαρίδου (Σμαράγδα Διαμαντίδου), ιατρική επισκέπτρια στο επάγγελμα, με τη μεγαλύτερη αδελφή της την Αντωνία (Μαρία Κανελλοπούλου), ιδιαιτέρα γραμματέα και ανύπαντρη. Επιπλέον, μαζί τους ζει και ο σύντροφος της Σμαράγδας, ο Βασίλης Παπαδόπουλος (Βασίλης Κούκουρας), ένας νεαρός, ωραίος, επίδοξος ηθοποιός του "ποιοτικού χώρου" αλλά μονίμως άνεργος. Στην ίδια πολυκατοικία και η Νατάσα Σαριτζόγλου (Νατάσα Μανίσαλη), μια πληθωρική γυναίκα που εργάζεται στις δημόσιες σχέσεις μεγάλης δισκογραφικής εταιρίας, ο Μάκης Τουφεξής (Γιώργος Γιαννούτσος), ο οποίος είναι ένας φοβερός τύπος, sex maniac, πλην όμως loser από γεννησιμιού του, που δουλεύει σαν ξεναγός. Τέλος, τους ένοικους της πολυκατοικίας ολοκληρώνει η Παρθένα (Ελένη Γερασιμίδου), μια αφελής γυναίκα ποντιακής καταγωγής, ξαδέρφη των αδελφών Λαζαρίδη, η οποία μάλιστα διατηρεί και κατάστημα ψιλικών στη γειτονιά. Τα έργα και οι ημέρες μιας παρέας πολύ αγαπημένης, που ξέρει πολύ καλά ότι ακόμα και όταν μαλώνουν, τελικά χώρια δεν μπορούν να ζήσουν επ' ουδενί.

 Διανομή 

 Πρωταγωνιστές 
ΗθοποιόςΡόλοςΚύκλοι εμφάνισηςΕλένη ΓερασιμίδουΠαρθένα Ουσταμπασίδου1-3Νατάσα ΜανίσαληΝατάσα Σαριτζόγλου1-4Βασίλης ΚούκουραςΒασίλης Παπαδόπουλος1-4Μαρία ΦιλίππουΜαρία Θεοφάνους - Δαμίγου1-4Μαρία ΚανελλοπούλουΑντωνία Λαζαρίδου1-4Σμαράγδα ΔιαμαντίδουΣμαράγδα Λαζαρίδου1-4Στέλιος ΠαύλουΣτέλιος Δαμίγος1-4Γιώργος ΓιαννούτσοςΜάκης Τουφεξής1-4Αντώνης ΞένοςΑντώνης Τζουμανίκας1-3Κωνσταντίνος ΚατσέληςΤέλης Κανδύλης3-4Κατερίνα ΣασλήΚατερίνα Αυγουλομάτη3-4Τάσος ΠεζιρκιανίδηςΧάμπος Ουσταμπασίδης4

 Χαρακτήρες 
 Παρθένα Ουσταμπασίδου 
Η Παρθένα Ουσταμπασίδου (Ελένη Γερασιμίδου) είναι μια γυναίκα κοντά στη πέμπτη δεκαετία της ηλικίας της, Ελληνίδα Πόντια, με καταγωγή από το Νοβοροσίσκ της Ρωσίας, που εγκαταστάθηκε από το Κιλκίς στην Αθήνα, λίγο μετά την αρχή της σειράς. Είναι ξαδέλφη της Σμαράγδας και της Αντωνίας από τη πλευρά της μητέρας τους. Στα πρώτα επεισόδια της σειράς, εμφανίζεται ως έκτακτη συμμετοχή, αλλά από το δέκατο επεισόδιο και μέχρι το τέλος του τρίτου κύκλου, γίνεται μια από τους πρωταγωνιστές. Στα πρώτα επεισόδια που εμφανίζεται ως μια συντηρητική, αυστηρή αλλά καλόκαρδη γυναίκα και σταδιακά μετατρέπεται σε μια χειραφετημένη και μοντέρνα γυναίκα, με επιβολή στον σύζυγο της τον Αντώνη και πολλές κοινωνικές επαφές. Προσπαθεί να προσαρμοσθεί στη σύγχρονη ζωή και μαθαίνει συνεχώς καινούργιες λέξεις από την Αντωνία. Στις αρχές του τρίτου κύκλου (1996-97) αγοράζει το κατάστημα ψιλικών στη γειτονιά τους και γίνεται "επιχειρηματίας". Στα τελευταία επεισόδια του 3ου κύκλου η παρουσία της στη σειρά ελαττώνεται και ο λόγος για την απουσία της είναι η αρρώστια μιας ηλικιωμένης και αγαπημένης της θείας από το Κιλκίς. Επέστρεψε μόνο στο τελευταίο επεισόδιο του 3ου κύκλου για το χορευτικό του εξωραϊστικού συλλόγου και έπειτα δεν εμφανίστηκε ξανά στη σειρά, παρά αναφέρθηκε ελάχιστες φορές στα πρώτα επεισόδια του 4ου κύκλου. Είναι άγνωστο το αν τελικά κάποια στιγμή επέστρεψε στο Μετς με τον σύζυγο της ή αν αποφάσισε να μείνει για πάντα στο Κιλκίς. 

 Νατάσα Σαριτζόγλου 
Η Νατάσα Σαριτζόγλου (Νατάσα Μανίσαλη) είναι μια πληθωρική γυναίκα που εργάζεται στις δημόσιες σχέσεις μεγάλης δισκογραφικής εταιρίας και κουμπάρα του Στέλιου και της Μαρίας. Θεωρείται η πιο λογική από τη παρέα, καθώς σχεδόν πάντα, αυτή κατεβάζει τις έξυπνες ιδέες και επιδιορθώνει τις καταστάσεις γι' αυτό και έχει μείνει στην ιστορία ως η "καπάτσα" της παρέας. Παρ' όλα αυτά, ορισμένες φορές, κάνει και αυτή γκάφες. Έξυπνη, δραστήρια, με χιούμορ και επιτυχία τόσο στη δουλειά της όσο και στο αντίθετο φύλο, της αρέσει να σκαρώνει πλάκες και να πειράζει τους υπόλοιπους. Έχει τσαμπουκά και ξέρει να λύνει τα προβλήματα, όταν υπάρχουν. Αν και έχει επιτυχία στους άντρες, δεν καταφέρνει ποτέ να κάνει μια σοβαρή σχέση μέχρι το τέλος της σειράς, όπου παντρεύεται.

 Βασίλης Παπαδόπουλος 
Ο Βασίλης Παπαδόπουλος (Βασίλης Κούκουρας) είναι ένας νεαρός ηθοποιός και πολύ ωραίος άντρας. Έχει δεσμό με τη Σμαράγδα, με την οποία και συζεί σε μια γκαρσονιέρα. Η σχέση του πηγαίνει πάρα πολύ καλά, ωστόσο ενώ θέλουν να ζήσουν τον έρωτα τους ήσυχα όπως όλα τα φυσιολογικά ζευγάρια, έχουν μονίμως την Αντωνία πάνω από το κεφάλι τους να τους χαλάει οποιαδήποτε ρομαντική ατμόσφαιρα. Συχνά η γοητεία του γίνεται θέμα τσακωμού με τη Σμαράγδα, αφού εκείνη ζηλεύει οποιαδήποτε γυναίκα τον φλερτάρει στη δουλειά του.

 Σμαράγδα Λαζαρίδου 
Η Σμαράγδα Λαζαρίδου (Σμαράγδα Διαμαντίδου) είναι η μικρή αδελφή της Αντωνίας, αλλά με άρδην διαφορετικό χαρακτήρα από εκείνη, λίγο αθυρόστομη, αδιάφορη γι' αυτά που ανησυχούν οι άλλοι συνήθως, κυκλοθυμική, ζηλιάρα και ερωτική στη σχέση της με τον Βασίλη. Είναι νέα, όμορφη και απελευθερωμένη, ενώ εργάζεται ως ιατρική επισκέπτρια. Αγνοεί τα ήθη και τα έθιμα και αδιαφορεί για την ποντιακή καταγωγή της. Στο τέλος της σειράς παντρεύεται τον Βασίλη.

 Αντωνία Λαζαρίδου 
Η Αντωνία Λαζαρίδου (Μαρία Κανελλοπούλου) εργάζεται ως ιδιαιτέρα γραμματέας και είναι αδελφή της Σμαράγδας. Ζει μαζί με την αδελφή της και τον Βασίλη σε μια γκαρσονιέρα ενώ σαν χαρακτήρας, είναι μοναχική, ενίοτε μελαγχολική και παλαιά, αναρχική ιδεολόγος. Πολλές φορές παρουσιάζεται και ως μανιακή με τη καθαριότητα και ζηλιάρα απέναντι στη Σμαράγδα και τη σχέση της. Στο τέλος της σειράς κατάφερε να παντρευτεί και μετακόμισε ύστερα από πολλά χρόνια, που συγκατοικούσε με τη μικρότερη αδελφή της. Εικάσθηκε ότι ο χαρακτήρας αυτός ήταν λίγο επιτηδευμένος.

 Μαρία Θεοφάνους-Δαμίγου 
Η Μαρία Θεοφάνους-Δαμίγου (Μαρία Φιλίππου) εργάζεται ως φιλόλογος σε ένα λύκειο. Κατάγεται από τη Κύπρο και ήρθε στην Ελλάδα, όταν σπούδαζε φιλολογία στη Θεσσαλονίκη. Έπειτα, ο πατέρας της της αγόρασε ένα διώροφο νεοκλασικό στο Μετς, όπου και διορίσθηκε ως καθηγήτρια. Στο πρώτο επεισόδιο του πρώτου κύκλου παντρεύεται με τον Στέλιο. Θεωρεί όμως ότι ο σύζυγος της είναι λίγο αμόρφωτος και άξεστος και πολλές φορές τον προσβάλλει. Είναι υπεροπτική, λίγο υστερική και με έντονη τη κυπριακή καταγωγή της. Στο τέλος του πρώτου κύκλου απέκτησε ένα αγοράκι με τον Στέλιο και στο τέλος του τέταρτου κύκλου έμεινε και πάλι έγκυος.

 Στέλιος Δαμίγος 
Ο Στέλιος Δαμίγος (Στέλιος Παύλου) είναι ο σύζυγος της Μαρίας και πετυχημένος ηλεκτρολόγος. Όπως και η Μαρία έτσι και εκείνος πολλές φορές τη πειράζει και της κάνει κριτική σε διάφορα πράγματα, όπως για παράδειγμα το ότι είναι τροφαντή. Είναι πολύ πιστός στη γυναίκα του και ένας στοργικός πατέρας. Κάνει πολύ παρέα με τον Μάκη και τον Βασίλη, ενώ συχνά του αρέσει να παίρνει θέση στα ξένα προβλήματα, θεωρώντας ότι μπορεί να βοηθήσει να λυθούν, αλλά η σύζυγος του επεμβαίνει και του λέει να μην ανακατεύεται σε ξένες υποθέσεις.

 Μάκης Τουφεξής 
Ο Μάκης Τουφεξής (Γιώργος Γιαννούτσος) είναι από τους άνδρες της παρέας και ο πιο αποτυχημένος στις γυναίκες, αν και αρκετά καλόκαρδος και φιλικός. Εργάζεται σαν ξεναγός και εκνευρίζεται όταν η μητέρα του, Ερμιόνη, τον επισκέπτεται χωρίς να του τον ειδοποιήσει και μπλέκεται στα προσωπικά του. Θεωρεί τον εαυτό του ωραίο και γοητευτικό, αλλά κάτι τέτοιο δεν ισχύει. Στο τέλος της σειράς παντρεύεται μια καλλιεργημένη κοπέλα, τη Θεολογία.

 Αντώνης Τζουμανίκας 
Ο Αντώνης Τζουμανίκας (Αντώνης Ξένος) είναι ο σύζυγος της Παρθένας και ιδιοκτήτης ενός καταστήματος παπουτσιών. Σαν χαρακτήρας είναι ευαίσθητος, γλυκός, τρυφερός και αγαπάει πολύ τη γυναίκα του, σε σημείο που της κάνει όλα τα χατίρια και την αφήνει να έχει αυτή το πάνω χέρι στο σπίτι τους, "σέρνοντάς τον από τη μύτη". Έχει μια αδελφή, την Τασσώ, η οποία είναι επιλοχίας στον στρατό και η οποία ήταν αρχικά αντίθετη στο να παντρευτεί ο αδελφός της την Παρθένα.

 Χάμπος (Χαράλαμπος) Ουσταμπασίδης 
Ο Χάμπος Ουσταμπασίδης (Τάσος Πεζιρκιανίδης) είναι αδελφός της Παρθένας και ξάδελφος των αδελφών Λαζαρίδη. Ένας άνδρας παλαιών ιδεών, αυταρχικός, που αν και αγαπάει και νοιάζεται για την αδελφή του, είναι πολύ σκληρός και αυστηρός μαζί της. Στους τρεις πρώτους κύκλους εμφανίζεται σε έκτακτες συμμετοχές και εγκαθίσταται μόνιμα στον τέταρτο κύκλο της σειράς, μετά την αποχώρηση της Παρθένας και του Αντώνη, αναλαμβάνοντας ψιλικατζίδικο και το σπίτι της αδελφής του. Στο τέλος της σειράς παντρεύεται την Κατερίνα, μια νεαρή, πολύ όμορφη κοπέλα που εργάζεται ως κομμώτρια στη γειτονιά. 

 Τέλης Κανδύλης 
Ο Τέλης Κανδύλης (Κωνσταντίνος Κατσέλης) μπαίνει στη ζωή της παρέας στις αρχές του τρίτου κύκλου. Είναι φοιτητής οδοντιατρικής και γίνεται ο καλύτερος φίλος του Μάκη. Παρά το γεγονός ότι είναι ένα πάρα πολύ ωραίο παιδί, με πολλές κατακτήσεις στο γυναίκειο φύλο, δεν τον βλέπουμε να παντρεύεται στο τέλος.

 Κατερίνα Αυγουλομάτη 
Η Κατερίνα Αυγουλομάτη (Κατερίνα Σασλή) είναι μια νεαρή κοπέλα, πολύ όμορφη και μοντέρνα, που εργάζεται ως κομμώτρια στη γειτονιά. Λόγω των συχνών επισκέψεων που κάνει στο ψιλικατζίδικο της Παρθένας, γνωρίζει τον Χάμπο και ερωτεύονται παρά τη μεγάλη διαφορά της ηλικίας τους. Στο τέλος της σειράς τον παντρεύεται.

 Επεισόδια 
 Α' Κύκλος (1994-95) 
Η ιστορία ξεκινάει με τον Στέλιο και τη Μαρία να μπαίνουν στο σπίτι τους μετά τον γάμο τους, συνοδεία των φίλων τους. Έτσι παρουσιάζεται η αρχική παρέα, ο σκληρός πυρήνας και οι χαρακτήρες που παρέμειναν σταθεροί στη διάρκεια της σειράς: η Σμαράγδα, ο Βασίλης, ο Στέλιος, η Μαρία, η Αντωνία, η Νατάσα και ο Μάκης. Τη παρέα επισκέπτεται η Παρθένα, εξαδέλφη της Σμαράγδας και της Αντωνίας, η οποία μετά από μια ευτράπελη κατάσταση θα γνωρίσει πραγματικά τη παρέα και μετά από λίγα επεισόδια θα επιστρέψει και θα εγκατασταθεί μόνιμα κοντά στα μέλη της παρέας. Αρχικά, δεν ήταν επιθυμητή στη παρέα, αλλά αργότερα ενσωματώθηκε και τη λάτρεψαν. Στα μέσα του κύκλου θα γνωρίσει τον Αντώνη (τον «Αντωνάκη» της) και θα κάνουν μια μόνιμη σχέση. Η αδελφή του Αντώνη θα γνωρίσει τη Παρθένα και μετά την αρχικά σθεναρή άρνηση της, θα τη δεχθεί. Ανάμεσα στις ιστορίες του πρώτου κύκλου περιλαμβάνονται η εγκυμοσύνη της Μαρίας, η αμνησία της Παρθένας, η προσπάθεια του Μάκη να μείνει με τη Θεολογία, τα ιδιαίτερα μαθήματα της Μαρίας, μια χειμερινή εκδρομή με απρόοπτα και η απόφαση του Βασίλη να παίξει σε μια τηλεοπτική σειρά. Ο κύκλος κλείνει με τη γέννηση του γιου της Μαρίας.

 Προβαλλόταν κάθε Πέμπτη στις 21:00 (επεισόδια 1-15) και κάθε Τρίτη στις 21:35 (επεισόδια 16-38).
 Η Μαρία Φιλίππου ήταν πράγματι έγκυος κατά τη διάρκεια του πρώτου κύκλου.

#Τίτλος επεισοδίουΑ' Προβολή1<center>«Να μας ζήσουν»<center>15/09/19942<center>«Όταν λείπει η γάτα»<center>22/09/19943<center>«Αυτό το κάτι άλλο»<center>29/09/19944<center>«Το σπίτι της Βαβέλ»<small>Μέρος Α<center>06/10/19945<center>«Το σπίτι της Βαβέλ»<small>Μέρος Β<center>13/10/19946<center>«Η Λυσιστράτη ζει»<small>Μέρος Α<center>20/10/19947<center>«Η Λυσιστράτη ζει»<small>Μέρος Β<center>27/10/19948<center>«Εκτός λειτουργίας»<center>03/11/19949<center>«Μαίρη είναι μόνο μία»<center>10/11/199410<center>«Η Παρθένα ξαναχτυπά»<center>17/11/199411<center>«Ο ψύλλος που έγινε καμήλα»<center>24/11/199412<center>«Περί ορέξεως»<center>01/12/199413<center>«Ο Στέλιος και ο άλλος»<center>08/12/199414<center>«Ο φίλος μας ο Λευτεράκης»<center>15/12/199415<center>«Η Παρθενούλα με τα σπίρτα»<center>22/12/199416<center>«Εννέα μήνες πριν»<center>17/01/199517<center>«Καλώς όρισες, έρωτα»<center>24/01/199518<center>«Η τιμή, τιμή δεν έχει»<center>31/01/199519<center>«Ένας άστεγος έρωτας»<center>07/02/199520<center>«Μάνα, μητέρα, μαμά»<center>14/02/199521<center>«Κατηγορώ τους ανθρώπους»<center>21/02/199522<center>«Ανάστα Diva»<center>28/02/199523<center>«Μόνοι στο σπίτι»<center>07/03/199524<center>«Ξύπνα, Βασίλη»<center>14/03/199525<center>«Ιδιαίτερες σχέσεις»<center>21/03/199526<center>«Ρε, τι πάθαμε...»<center>28/03/199527<center>«Τέλος καλό, όλα καλά»<center>04/04/199528<center>«Η επιστροφή της νεαράς κυρίας»<center>11/04/199529<center>«Άλλη μια μωρή Παρθένα»<center>18/04/199530<center>«Πάσχα των Ελλήνων»<center>25/04/199531<center>«Μαχητική Πρωτομαγιά»<center>02/05/199532<center>«Η απειλή»<center>09/05/199533<center>«Ζητείται οικιακή βοηθός»<center>16/05/199534<center>«Η διχόνοια»<center>23/05/199535<center>«Αντώνη, κάτσε φρόνιμα»<center>30/05/199536<center>«Και τη μία και την άλλη»<center>06/06/199537<center>«Αργία μήτηρ πάσης κακίας»<center>20/06/199538<center>«Εμείς κι εμείς κι αυτό»<center>27/06/1995

 Β' Κύκλος (1995-96) 
Στο πρώτο επεισόδιο φαίνονται συνοπτικά τα έργα της παρέας από το τέλος του πρώτου κύκλου μέχρι τις αρχές του φθινοπώρου. Οι ήρωες πηγαίνουν για μπάνιο όλοι μαζί σε μια παραλία, όπου συμβαίνουν διάφορα ευτράπελα. Αφού τελειώνουν οι διακοπές, οι φίλοι της παρέας συγκεντρώνονται ξανά στο Μετς. Έπειτα, ο Χάμπος, αδελφός της Παρθένας, θέλει να παντρέψει τη Παρθένα με έναν φίλο του και εκείνη μόλις το μαθαίνει απελπίζεται και ζητάει τη βοήθεια της παρέας. Μέσω ενός περίπλοκου σχεδίου τελικά αρραβωνιάζεται τον Αντωνάκη και τα Χριστούγεννα παντρεύονται. Αργότερα, η παρέα ζει διάφορες κωμικές καταστάσεις όπως η επίσκεψη μιας κομπογιαννίτισσας αισθητικού, μιας "δαρμένης" από τον σύζυγο της, ενός ζητιάνου που τον μεταμορφώνουν σε λόρδο και η ινκόγκνιτο επίσκεψη της Σμαράγδας στα πλατό της σειράς που πρωταγωνιστεί ο Βασίλης για να τον παρακολουθήσει, υποψιασμένη ότι την απατάει. Ο κύκλος κλείνει γιορτάζοντας τα 39α γενέθλια της Παρθένας και η σειρά εύχεται καλό καλοκαίρι.

 Προβαλλόταν κάθε Παρασκευή στις 21:00.
Το 50ο (εορταστικό) επεισόδιο είναι διπλής διάρκειας.

#Τίτλος επεισοδίουΑ' Προβολή39<center>«Επεράσαμε όμορφα»<center>06/10/199540<center>«Καλό χειμώνα»<center>13/10/199541<center>«Συνηθισμένοι άνθρωποι»<center>20/10/199542<center>«Σαν θέλει η νύφη και ο γαμπρός»<center>27/10/199543<center>«Οι αρραβώνες»<center>03/11/199544<center>«Και τη μία και την άλλη No2»<center>10/11/199545<center>«Άκου, ανθρωπάκι»<center>17/11/199546<center>«Δάσκαλε που δίδασκες»<center>24/11/199547<center>«Το μπάχαλο»<center>01/12/199548<center>«Να το πάρεις το κορίτσι»<center>08/12/199549<center>«Όλα του γάμου δύσκολα»<center>15/12/199550<center>«Βίον ανθρόσπαρτον»<center>22/12/199551<center>«Delicatessen»<center>19/01/199652<center>«Αυτό το δώμα είναι δικό τους και δικό μας»<center>26/01/199653<center>«Η ψεύτρα»<center>02/02/199654<center>«Χαλούμι και συμπάθεια»<center>09/02/199655<center>«Τον παλιό εκείνο τον καιρό»<center>16/02/199656<center>«Το θεώρημα»<center>23/02/199657<center>«Ο αχόρταγος έμεινε στη ψάθα»<center>01/03/199658<center>«Το λυκόφως μιας αγάπης»<center>08/03/199659<center>«Το λυκαυγές μιας αγάπης»<center>15/03/199660<center>«Χάρτινο καράβι»<center>22/03/199661<center>«Η οδύσσεια μιας ξεριζωμένης»<center>29/03/199662<center>«Η επιστροφή της ασώτου»<center>05/04/199663<center>«Κάποτε στη βρύση»<center>19/04/199664<center>«Ο πειρασμός»<center>26/04/199665<center>«Σαν το δασάκι καίγομαι»<center>03/05/199666<center>«Notre Beaute»<center>10/05/199667<center>«Votre Beaute»<center>17/05/199668<center>«Ο άνδρας μου με δέρνει»<center>24/05/199669<center>«Μια χήρα βοηθείας»<center>31/05/199670<center>«Παρθένα, ετών 39»<center>07/06/1996

 Γ' Κύκλος (1996-97) 
Η παρέα μπαίνει στο φθινόπωρο του 1996 με την επίσκεψη του μετροπόντικα κάτω από το Μετς, που νομίζουν ότι είναι σεισμός και τρομοκρατούνται και βγαίνουν έξω, φαινόμενοι έτσι να δρουν σε έναν εξωτερικό χώρο για πρώτη φορά στην ιστορία της σειράς. Έτσι εκτός από τα σπίτια των πρωταγωνιστών, σαν χώρος δράσης είναι τώρα και ένας δρόμος και ένα κατάστημα ψιλικών, αυτό που αγοράζει η Παρθένα. Αυτή τη χρονιά θα ζήσουν διάφορες περιπέτειες όπως έναν έρωτα από τηλεφώνου της Σμαράγδας, τη κατάθλιψη της Αντωνίας, την επίδραση της δόξας του Βασίλη στην οικογένεια Λαζαρίδου, την επίσκεψη ενός γνωστού από τη Σαουδική Αραβία, μια ακρόαση για να βρεθεί άνδρας για τη κυρία Ερμιόνη, τις αλληλοαπιστίες του Στέλιου και της Μαρίας, καθώς και τα μπλεξίματα της Παρθένας με την εφορία και την αστυνομία. Σταδιακά, η παρουσία της Παρθένας στη σειρά μειώνεται και στα τελευταία τρία επεισόδια η Παρθένα δεν συμμετέχει καθόλου. Κάποια στιγμή, ταξιδεύει στο Κιλκίς για να κουράρει μια ηλικιωμένη θεία της και την αντικαθιστά ο αδελφός της στο μαγαζί. Ο κύκλος κλείνει με την επιστροφή της για το χορευτικό που θα κάνει η παρέα στον εξωραϊστικό σύλλογο της περιοχής και με το τέλος του επεισοδίου σταματάει οριστικά η παρουσία της στη σειρά.

 Προβαλλόταν κάθε Παρασκευή στις 21:15.
 Το 83ο (εορταστικό) επεισόδιο προβλήθηκε ανήμερα Χριστουγέννων, Τετάρτη στις 21:00.

#Τίτλος επεισοδίουΑ' Προβολή71<center>«Ο σεισμός»<center>04/10/199672<center>«Επιχειρηματίας Παρθένα»<center>11/10/199673<center>«Ο νέος είναι ωραίος»<center>18/10/199674<center>«Απιστία με αξιοπρέπεια»<center>25/10/199675<center>«Χτυποκάρδια στο σχολείο»<center>01/11/199676<center>«Η μοιρασιά»<center>08/11/199677<center>«Όποιος θέλει τα πολλά, χάνει και τα λίγα»<center>15/11/199678<center>«Άρωμα γυναίκας»<center>22/11/199679<center>«Τρομοκράτης χωρίς αιτία»<center>29/11/199680<center>«Μια τρελή τρελή καταδίωξη»<center>06/12/199681<center>«Η βίλα των οργίων»<center>13/12/199682<center>«Χριστουγεννιάτικη ιστορία»<center>20/12/199683<center>«Χριστουγεννιάτικη υστερία»<center>25/12/199684<center>«Φρούτο εποχής»<center>17/01/199785<center>«Εύγε, Σμαρούλα»<center>24/01/199786<center>«Θα μελαγχολήσω»<center>31/01/199787<center>«Το προξενιό της Αντωνίας»<center>07/02/199788<center>«Εμείς κι ο έρωτας»<center>14/02/199789<center>«Κλέφτη, αγάπη μου»<center>21/02/199790<center>«Μοιραία μεταμφίεση»<center>28/02/199791<center>«Καφέ αμάν»<center>07/03/199792<center>«Βιβλία και στοιχεία»<center>14/03/199793<center>«Στα νύχια της δικαιοσύνης»<center>21/03/199794<center>«Απεργία πείνας»<center>28/03/199795<center>«Η γυναίκα μυστήριο»<center>11/04/199796<center>«Είμαι άντρας και το κέφι μου θα κάνω»<center>18/04/199797<center>«Έλα να πάμε στο νησί»<center>02/05/199798<center>«Ο Αντώνης είναι down»<center>09/05/199799<center>«Νύχτα τρόμου»<center>16/05/1997100<center>«Ένας φίλος ήρθε απ' τα παλιά»<center>23/05/1997101<center>«Σαράντα καράτια»<center>30/05/1997102<center>«Ένας ιππότης για την Ερμιονάρα»<center>06/06/1997103<center>«Αλλαγή βάρδιας»<center>13/06/1997104<center>«Love story»<center>20/06/1997105<center>«Η λίμνη των κύκνων»<center>27/06/1997

 Δ' Κύκλος (1997-98) 
Αυτόν τον κύκλο θα τον χαρακτήριζε κανείς πιο πολύ μιούζικαλ παρά οικογενειακή κωμωδία απ' ότι τους τρεις προηγούμενους. Παρ' όλα αυτά όμως οι περιπέτειες τις παρέας συνεχίζονται. Με την Αντωνία και τη Νατάσα που το ρίχνουν στο ποτό και πέφτουν κάτω ξερές, με τον Μάκη και τον Χάμπο να μονομαχούν για μια ωραία γυναίκα, την Ερμιόνη που πάει να κάνει πλαστική και ερωτεύεται τον γιατρό, τη ξαφνική επίσκεψη μιας Ελληνοαμερικανίδας που παρουσιάζεται ως η χαμένη αδερφή του Χάμπου, τη τρέλα της Αντωνίας με τους κλέφτες κτλ. Τέλος, φαίνονται όλοι οι ανύπαντροι ήρωες, εκτός από τον Τέλη, να ανεβαίνουν τα σκαλιά της εκκλησίας. Ο Βασίλης με τη Σμαράγδα, ο Μάκης με τη Θεολογία, ο Χάμπος με τη Κατερίνα, η Ερμιόνη με τον πλαστικό χειρούργο, καθώς και η Αντωνία και η Νατάσα με δύο άντρες που γνώρισαν σε ένα μπαρ, με κουμπάρους τον Στέλιο, τη Μαρία και τον Τέλη.

 Προβαλλόταν κάθε Παρασκευή στις 21:05.

#Τίτλος επεισοδίουΑ' Προβολή106<center>«Μπράβο, καλώς ορίσατε»<center>10/10/1997107<center>«Μπουμπού... de Hallivand»<center>17/10/1997108<center>«Γαβ story»<center>24/10/1997109<center>«Μια γυναίκα στην αντίσταση»<center>31/10/1997110<center>«Χτυποκάρδια στο νοσοκομείο»<center>07/11/1997111<center>«Φως Ιλαρόν»<center>14/11/1997112<center>«Τους θέλω και τις τρεις»<center>21/11/1997113<center>«Διαζύγιο αλά ΕΜΕΙΣ ΚΙ ΕΜΕΙΣ»<center>28/11/1997114<center>«Το δεύτερο φύλο»<center>05/12/1997115<center>«Το τρίτο φύλο»<center>12/12/1997116<center>«Ειρήνη Πάση»<center>19/12/1997117<center>«Η λαϊκή»<center>16/01/1998118<center>«Ο Παρνασσός δεν είναι μόνο βουνό»<center>23/01/1998119<center>«Έσκασε νύφη»<center>30/01/1998120<center>«Η νύφη το 'σκασε»<center>06/02/1998121<center>«Ο Άγιος Βαλεχαμποντίνος»<center>13/02/1998122<center>«Τον θέλουμε κι οι δύο»<center>20/02/1998123<center>«Τα παιδιά, τα φιλαράκια τα καλά»<center>27/02/1998124<center>«Η γκαρσονιέρα του Αλκιβιάδη»<center>06/03/1998125<center>«Πολύ κακό για το τίποτα»<center>13/03/1998126<center>«Ο καλός του κάλλους»<center>20/03/1998127<center>«Τα καλύτερα μας χρόνια»<center>27/03/1998128<center>«Μια τρελή τρελή κατάληψη»<center>03/04/1998129<center>«Αμάρτησα για το παιδί μου»<center>10/04/1998130<center>«Κάθε μέρα γιορτή»<center>24/04/1998131<center>«Η παρέα του Μάη»<center>01/05/1998132<center>«Μου 'χει κάνει μάγια»<center>08/05/1998133<center>«Βοήθεια, κλέφτες»<center>15/05/1998134<center>«Συγκάτοικοι στη τρέλα»<center>22/05/1998135<center>«Μεγάλες προσδοκίες»<center>29/05/1998136<center>«Άντρα θέλω, τώρα τον εθέλω»<center>05/06/1998137<center>«Έξι γάμοι και μία γέννα»<center>12/06/1998138<center>«Προγαμιαίος πυρετός»<center>19/06/1998139<center>«Να μας ζήσουν»<center>26/06/1998

 Παραπομπές 

 Εξωτερικοί σύνδεσμοι 
Επίσημη ιστοσελίδα της σειράς 

Κατηγορία:Τηλεοπτικές σειρές Mega
Κατηγορία:Ελληνικές κωμικές τηλεοπτικές σειρές